Zdravo svima! Želim da vas povedem na jedno putovanje,
malo crkvene istorije, vrlo zanimljive crkvene istorije,
a onda želim da vam postavim neka vrlo lična pitanja.
Ako pogledate hrišćanstvo, hrišćanstvo je počelo u Izraelu kao telo vernika,
koji su bili vođeni Svetim Duhom, koji su propovedali evanđelje,
koji su lečili bolesne, koji su izgonili demone.
Ljudi su se kajali, krštavali u vodi, primali Svetog Duha.
Iskusili su progon, ali su iskusili pravi život,
život o kojem čitamo u Delima apostolskim. Dakle, počelo je kao telo, telo od vernika.
Onda je došlo u Grčku i postalo filozofija.
Iz Grčke je prešlo u Rim i postalo institucija.
Iz Rima je prešlo u ostatak Evrope i postalo kultura.
Prešlo je preko okeana u Ameriku i postalo biznis, preduzetništvo.
Ali ako od tela napravite preduzeće, biznis -
onda je to prostitucija. Nažalost, to je ono što smo danas uradili -
prostituisali smo telo Hristovo. A Isus se neće vratiti
zbog kurve, odnosno prostitutke.
Vratiće se za divnu, divnu, čistu nevestu.
Pogledajmo opet crkvenu istoriju.
Hrišćanstvo je počelo u Izraelu kao telo od vernika koji su se zajedno sastajali.
Bilo je pokret. Propovedali su Kraljevstvo
sa Kraljem - Isusom Hristom.
Često su sve imali zajedničko. Jeli su zajedno, svakodnevno su se sastajali.
Lečili su bolesne. Izgonili su demone.
Propovedali su evanđelje. Ljudi su se kajali, krštavali,
primali Svetoga Duha. Živeli su tim predivnim životom,
uz progon, jer je progon deo toga -
tog života o kojem čitamo u Delima, stvarnog života sa Hristom,
vođenog Svetim Duhom, natprirodnog života.
Ali šta se desilo? Hrišćanstvo se na mnogo mesta promenilo.
Došlo je u Grčku i postalo filozofija.
I hrišćanstvo je to za mnoge ljude. Možda je to ono što je hrišćanstvo za vas
- samo filozofija. A Isus je veliki filozof.
Jedan od mnogih.
Ali hrišćanstvo je mnogo više od filozofije.
I ako hrišćanstvo vidite kao filozofiju, jednu od mnogih - zavarani ste.
Ali šta se desilo? Postalo je filozofija. Raslo je i prešlo je iz Grčke u Rim
i postalo institucija - Katolička crkva.
Iz nje smo dobili Luteransku crkvu, imamo mnoge današnje crkve
gde je crkva jedna institucija,
gde mnogi na hrišćanstvo gledaju kao na nešto što idete i radite u zgradi u nedelju ujutru,
gde je sveštenik posrednik između vas i Boga.
Idete na određeno mesto, sveto mesto, sa nekim svetim ljudima,
koji rade neke svete stvari, a onda, kada odete sa tog mesta,
ostavljate Boga u toj zgradi.
Mnogi ljudi danas hrišćanstvo vide samo kao jednu instituciju.
Ako hrišćanstvo vidite kao instituciju - zavarani ste.
Ali onda je iz Rima prešlo i raširilo se po celoj Evropi
i postalo je kultura. To je ono u čemu sam ja odrastao.
Ja sam odrastao u hrišćanstvu - kulturi.
Kršten sam kao beba, potvrđen. Radio sam šta mi je crkva rekla da radim.
Bilo je samo kultura. Nikada nisam odlazio u crkvu... Da, kada je bilo
venčanje ili sahrana, jer smo tako radili.
Ali bio sam kršten. Zašto? Jer sam Danac.
To je bilo deo moje kulture. 90% se krštavalo kao bebe, u to vreme.
To je nešto što se radilo u Danskoj jer je to bilo naša kultura.
Bio sam zavaran. Odrastao sam misleći da je hrišćanstvo kao neka kultura.
Ako ste ovo vi, ako na hrišćanstvo gledate kao na kulturu,
a ne kao na lični, snažan lični odnos sa Bogom -
vi ste takođe zavarani.
Onda se preselilo iz Evrope u Ameriku i postalo preduzetništvo, biznis,
gde niste vođeni Svetim Duhom već ste vođeni novcem
i sve je u novcu, sve je u tome da se održi taj biznis.
Sada sam u Americi i šokiran sam. Neke crkve koje sam video
skoro su kao franšiza, kako se vode.
Vodite crkvu kao što se vodi "Mekdonalds" ili "Burger King".
Na mnogim mestima je zaista postalo biznis.
Sve se vrti oko novca i da se održi taj biznis.
Ne znam gde ste vi danas.
Shvatanje hrišćanstva kao filozofije prošireno je po celom svetu.
Shvatanje hrišćanstva kao kulture prošireno je po celom svetu.
Hrišćanstvo kao biznis je širom sveta.
Nije samo u Americi postalo biznis.
Želim ovim rečima da kažem: Osigurajte se da hrišćanstvo za vas
nije kultura, osigurajte se da nije filozofija,
osigurajte se da nije biznis. Osigurajte se da je prava stvar.
Ono je pokret, ono je porodica, ono je Kraljevstvo, ono je telo od vernika.
Osigurajte se da vaš život izgleda kao život o kojem čitamo u Delima apostolskim.
To je prava stvar. Pre nego što je počelo da se uništava
tolikim drugim stvarima.
Bog vas blagoslovio! Nemojte biti zavarani kao što sam ja bio zavaran
mnogo godina. Nemojte biti zavarani. Vidite istinu. Uzmite svoju Bibliju.
Čitajte Dela apostolska. Čitajte kako je živela rana crkva.
Pogledajte svoj život. Ako vaš život ne izgleda kao što čitamo u Delima,
kako je živela rana crkva, onda nešto nije u redu.
I nije pogrešno u Bibliji. U vašem životu je.
Ali vam garantujem. Ako se pokajete, ako tražite Boga
i počnete da iskoračujete po Božjoj Reči, iskusićete
jedan predivan život, ako što čitamo u Delima,
i to će promeniti vaš život, i vratićete se onome
kako je bilo na početku.
Bog vas sve blagoslovio! Zdravo!